તેઓના વ્યવસાયના મુખ્ત્વે ત્રણ સિધ્ધાંત હતા. પહેલી વાત તો એ કે વ્યાપાર પુરી નિષ્ઠા અને પ્રામાણિક્તાથી કરવો. ‘કટ’ કે ‘કમિશન’ નો રિવાજ આ વ્યવસાયમાં સર્વત્ર ફેલાયો હતો, તેમ છતાં તેઓ એનાથી હંમેશા દૂર રહ્યા. બીજો સિધ્ધાંત એવો હતો કે દવાનો ઉપયોગ બહોળા પ્રમાણમાં થતો હોય તેવી દવા તૈયાર કરવી. ત્રીજો સિધ્ધાંત એ કે એ પ્રકારની દવા બનાવવી કે જે દવા માંડ એક-બે કંપની જ બનાવતી હોય. વળી દવાની ગુણવત્તા જાળવવી, પરંતુ એ જ પ્રકારની બીજી કંપનીની દવા કરતાં તેની કિંમત અત્યંત સસ્તી રાખવી.